1. Pielikums

APSTIPRINĀTS

ar Jēkabpils novada domes

27.04.2023. lēmumu Nr.314

(protokols Nr.6, 30.§)

**Nekustamā īpašuma Robežu iela 1, Viesīte, Jēkabpils novads,**

**kadastra numurs** **5615 001 0760, trešās izsoles noteikumi**

* + 1. **I. Vispārīgie jautājumi**

1. Šie noteikumi nosaka kārtību, kādā tiks rīkota nekustamā īpašuma Robežu iela 1, Viesīte, Jēkabpils novads (turpmāk arī – Objekts), pārdošana trešajā izsolē. Izsole tiek organizēta saskaņā ar Publiskas personas mantas atsavināšanas likumu un Jēkabpils novada domes 2022.gada 28.jūlija (protokols Nr.17,8.§) lēmumu Nr.619 “Par nekustamā īpašuma atsavināšanas procesa uzsākšanu”.

2. Jēkabpils novada pašvaldība trešajā, atklātā, mutiskā izsolē ar augšupejošu soli pārdod nekustamo īpašumu Robežu iela 1, Viesīte, Jēkabpils novads, kadastra numurs 5615 001 0760.

**II. Nekustamais īpašums**

1. Nekustamais īpašums Robežu iela 1, Viesīte, Jēkabpils novads, ar kadastra numuru 5615 001 0760, sastāv no zemes vienības ar kadastra apzīmējumu 5615 001 0760 – 0,2771 ha platībā, – Nekustamais īpašums.

Nekustamais īpašums ir reģistrēts Zemgales rajona tiesas Viesītes pilsētas zemesgrāmatas nodalījumā Nr.100000563767, uz Jēkabpils novada pašvaldības, reģistrācijas Nr. 90000024205, vārda.

Zemes vienības ar kadastra apzīmējumu 5615 001 0760 nekustamā īpašuma lietošanas mērķis – neapgūta individuālo dzīvojamo māju apbūves zeme (NĪLM kods 0600).

Atbilstoši spēkā esošajam teritorijas plānojumam, nekustamā īpašuma Robežu iela 1, Viesīte, Jēkabpils nov., zemes vienība ar kadastra apzīmējumu 5615 001 0776, atrodas plānotajā (atļautajā) teritorijā – Mazstāvu dzīvojamās apbūves teritorija.

1. Atpakaļpirkuma tiesības izmantošanas nosacījumi: Pašvaldība atpakaļpirkuma tiesības realizē, pamatojoties uz vienpusēju gribas izpausmi, par to 30 dienas iepriekš rakstiski brīdinot Pircēju. Veicot atpakaļpirkumu tiesības, Objekta vai tās daļas cena tiek noteikta ne lielāka par nosolīto cenu. Pašvaldība atpakaļpirkuma tiesības ir tiesīga realizēt no brīža, kad konstatē, ka Pircējs nepilda Izsoles noteikumus un Pirkuma līguma noteikumus.

4.1. ja Objekta nosolītājs izvēlas slēgt pirkuma līgumu uz nomaksu, tad Jēkabpils novada pašvaldībai pastāv atpakaļpirkuma tiesības.

4.2. ja Objekta nosolītājs izvēlas slēgt pirkuma līgumu un summu par nosolīto nekustamo īpašumu samaksāt 14 dienu laikā no izsoles dienas, tad Jēkabpils novada pašvaldībai nepastāv atpakaļpirkuma tiesības.

5. Pārdevējs pielīgst sev tiesību atkāpties no pirkuma līguma, ja pircējs neparaksta pirkuma līgumu vai laikā nesamaksā pirkuma cenu. Kad līgumu atceļ, lieta atdodama pārdevējam līdz ar tās pieaugumiem un ienākumiem, turklāt pircējs zaudē rokas naudu, ja viņš to devis, un viņam jāatlīdzina aiz viņa vainas cēlušies zaudējumi, pamatojoties uz Civillikuma 2047. un 2054. pantu.

6. Nekustamais īpašums Pašvaldībai nav nepieciešams funkciju veikšanai.

**III. Objekta cena**

7. Trešās izsoles sākotnējā cena ir noteikta 1400,00 *euro* (viens tūkstotis četri simti *euro* un 00 centi).

 **IV. Izsoles organizēšana un izsoles norises kārtība**

8. Paziņojums par izsoli ir jāpublicē oficiālajā izdevumā “Latvijas Vēstnesis”, Jēkabpils novada pašvaldības informatīvajā izdevumā “Jēkabpils Novada Vēstis” un pašvaldības interneta mājas lapā [www.jekabpils.lv](http://www.jekabpils.lv), izliekams labi redzamā vietā pie attiecīgā nekustamā īpašuma.

9. Izsoles veids – trešā, atklāta, mutiska izsole ar augšupejošu soli. Izsole notiek 2023.gada 14.jūnijā, pulksten 9.30, Jēkabpils novada Attīstības pārvaldes telpās, Rīgas ielā 150A, Jēkabpils, Jēkabpils novads, 1.stāvā, sēžu zālē

10. Pretendentu reģistrācija notiek līdz 2023.gada 9.jūnijam pulksten 17.00, dokumentus iesniedzot klātienē, Jēkabpils novada pašvaldībā, Brīvības ielā 120, Jēkabpils, Jēkabpils novads, pirmajā stāvā-Klientu apkalpošanas centā vai elektroniski ar elektronisko parakstu uz adresi: pasts@jekabpils.lv.

11. Personai, kura vēlas piedalīties izsolē, līdz 09.06.2023. (ieskaitot)jāiemaksā nodrošinājums Jēkabpils novada pašvaldības kontā Nr.LV87 UNLA 0009 0131 30793, AS “SEB banka”, kods UNLALV2X, 10% apmēra no izsolāmā objekta nosacītās cenas, tas ir, 140,00 *euro* (viens simts četrdesmit *euro* un 20 centi) un dalības maksa 50,00 *euro* (piecdesmit *euro* un 00 centi) apmērā.

12. Nodrošinājums tiek ieskaitīts pirkuma maksā uzvarējušajam dalībniekam, pārējiem dalībniekiem – pārskaitīts uz kredītiestādes kontu, kura numurs norādīts norēķinu rekvizītos. Par izsoles dalībnieku var kļūt jebkura fiziskā vai juridiskā persona, kurai ir tiesības iegūt Latvijas Republikā nekustamo īpašumu, tai skaitā, zemi, un kura līdz reģistrācijas brīdim ir iemaksājusi šo noteikumu 11.punktā minēto nodrošinājumu un dalības maksu.

13. Izsoles dalībniekiem (juridiskai personai, arī personālsabiedrībai) jāiesniedz šādi dokumenti:

13.1. pieteikums par piedalīšanos izsolē;

13.2. spēkā esošu statūtu (līguma) norakstu vai izrakstu par pārvaldes institūciju (amatpersonu) kompetences apjomu;

13.3. attiecīgās institūcijas lēmumu par nekustamā īpašuma iegādi;

13.4. kvīts par nodrošinājuma samaksu;

14. Izsoles dalībniekam (fiziskai personai) jāiesniedz šādi dokumenti:

14.1. pieteikums par piedalīšanos izsolē;

14.2. kvīts par nodrošinājuma samaksu.

15. Izsoles komisijas sekretāre dalībnieku pieteikumus reģistrē žurnālā ierakstot šādas ziņas:

15.1. dalībnieka kārtas numurs;

15.2. vārds un uzvārds vai juridiskās personas pilns nosaukums un reģistrācijas apliecības numurs;

15.3. dzīvesvietas adrese vai juridiskā adrese;

15.4. atzīme par nodrošinājuma samaksu;

15.5. atzīmi par to vai pretendents tika vai netika pielaists pie izsoles un nepielaišanas iemesls.

16. Izsoles komisija noformē to personu sarakstu, kuras ir izpildījušas izsoles priekšnoteikumus un tiek pielaistas pie izsoles un noformē tiem dalībnieku reģistrācijas apliecības.

17. Izsoles komisija noformē to personu sarakstu, kuras ir iesniegušas dokumentus, bet nav izpildījušas izsoles priekšnoteikumus.

1. Izsoles pretendents netiek reģistrēts, ja:

18.1 nav vēl iestājies vai ir beidzies pretendentu reģistrācijas termiņš;

18.2. ja nav izpildīti visi šo noteikumu 13.punktā minētie norādījumi;

18.3. konstatēts, ka izsoles pretendentam ir parādsaistības – Valsts ieņēmumu dienesta administrēto nodokļu (nodevu) parādi Latvijas Republikā, vai valstī, kurā tie reģistrēti, tajā skaitā, valsts sociālās apdrošināšanas iemaksu parādi, kas kopsummā pārsniedz 150.00 *euro,*, kā arī maksājumu (nodokļi, nomas maksājumi utt., parādi attiecībā pret Jēkabpils novada pašvaldību vai tās kapitālsabiedrību, kas kopsummā pārsniedz 150.00 *euro;*

18.4. nav veicis maksājumus atbilstoši noteikumiem;

18.5. izsoles dalībniekam ir pasludināta maksātnespēja, uzsākts likvidācijas process, apturēta vai pārtraukta saimnieciskā darbība, uzsākta lietvedība par darbības izbeigšanu, maksātnespēju vai bankrotu.

19. Gadījumā, ja izsoles pretendents netiek reģistrēts dalībai izsolē, Izsoles komisija par to izsoles pretendentam paziņo (mutiski vai rakstiski uz iesniegumā norādīto elektroniskā pasta adresi) 2 (divu) darba dienu laikā pirms izsoles dienas. Ja pretendents netiek pielaists pie izsoles, tam tiek atmaksāts samaksātais nodrošinājums Publiskas personas mantas atsavināšanas likumā noteiktajā termiņā.

20. Izsoles gaita tiek protokolēta.

21. Izsoles kārtība:

21.1. Komisija paziņo pretendentiem par to pielaišanu vai nepielaišanu pie izsoles. Ja pretendents netiek pielaists pie izsoles, tam tiek atmaksāts samaksātais nodrošinājums. Komisija paziņojumā par nepielaišanu pie izsoles norāda iemeslus.

21.2. Izsoles dalībniekiem, kuri ir pielaisti pie izsoles, izsniedz reģistrācijas apliecību un kartīti ar numuru.

22. Dalībniekam, kurš nav ieradies uz izsoli un nosolītājam, nokavējot noteikto samaksas termiņu, netiek atmaksāts nodrošinājums.

23. Pirms izsoles sākšanās Izsoles dalībnieki paraksta izsoles noteikumus.

24. Izsoli vada izsoles komisijas priekšsēdētājs.

25. Izsoles komisijas priekšsēdētājs atklāj izsoli un raksturo pārdodamo objektu, paziņo tā pārdošanas sākumcenu, kā arī summu, par kādu cena paaugstināma ar katru nākamo solījumu.

26. Izsoles solis tiek noteikts 100,00 *euro* (viens simts eiro un 00 centi) apmērā.

27. Izsolē starp tās dalībniekiem aizliegta vienošanās, skaļa uzvedība un traucējumi, kas varētu iespaidot izsoles rezultātus un gaitu.

28. Izsoles dalībnieki solīšanas procesā paceļ savu reģistrācijas kartīti ar numuru. Izsoles komisijas priekšsēdētājs atkārto pirmā solītāja reģistrācijas numuru un nosauc piedāvāto cenu. Piedāvātās cenas pieaugums nedrīkst būt mazāks par izsoles soli. Ja neviens no dalībniekiem vairs augstāku cenu nepiedāvā, izsoles vadītājs trīs reizes atkārto pēdējo augstāko cenu un fiksē to ar āmura piesitienu. Pēc āmura pēdējā piesitiena objekts ir pārdots personai, kas solījusi pēdējo augstāko cenu. Dalībnieka reģistrācijas numurs un solītā cena tiek ierakstīti protokolā.

29. Atsakoties no turpmākās solīšanas, katrs izsoles dalībnieks apstiprina ar parakstu izsoles dalībnieku sarakstā savu pēdējo solīto cenu.

30. Dalībnieks, kas piedāvājis visaugstāko cenu, pēc nosolīšanas nekavējoši uzrāda izsoles komisijai savu dalībnieka reģistrācijas apliecību un ar savu parakstu protokolā apliecina tajā norādītās cenas atbilstību nosolītajai cenai. Izsoles dalībnieks, kurš objektu nosolījis, bet nevar izsoles komisijai uzrādīt dalībnieka reģistrācijas apliecību vai neparakstās protokolā, tādējādi ir atteicies no nosolītā objekta. Pēc izsoles komisijas lēmuma viņš tiek svītrots no dalībnieku saraksta un viņam netiek atmaksāta nodrošinājuma samaksa.

31. Izsoles komisija paziņo izsoles dalībnieku, kurš ir nosolījis visaugstāko cenu un otro izsoles dalībnieku, kurš ir nākamais augstākās cenas solītājs.

32. Pēc protokola parakstīšanas, dalībnieks, kas nosolījis Objektu, saņem protokola otro eksemplāru.

33. Izsoles dalībniekiem, kuri nav nosolījuši Objektu, mēneša laikā tiek atmaksāts samaksātais nodrošinājums.

34. Nodrošinājuma summa tiek ieskaitīta norēķinu summā par nosolīto Objektu.

35. Izsoles komisija apstiprina izsoles protokolu septiņu dienu laikā pēc izsoles.

36. Izsoles rezultāti tiek apstiprināti Jēkabpils novada domes sēdē ne vēlāk kā 30 dienu laikā pēc Publiskas personas mantas atsavināšanas likuma 30.pantā paredzēto maksājumu nokārtošanas.

37. Pēc izsoles, izsoles dalībnieks, kas nosolījis augstāko cenu, slēdz pirkuma vai nomaksas pirkuma līgumu.

38. Ja izsoles dalībnieks, kurš, nosolījis augstāko cenu nav samaksājis nosolīto cenu noteiktajā termiņā, izsoles komisija pieņem lēmumu paziņot nākamajam pretendentam par iespēju iegādāties izsoles Objektu par viņa augstāko piedāvāto summu. Pretendentam ir tiesības 2 nedēļu laikā paziņot par objekta pirkšanu par viņa nosolīto cenu. Ja tiek saņemts paziņojums, pašvaldība pieņem lēmumu par izsoles rezultātu apstiprināšanu ar šo pretendentu un slēdz līgumu.

**V. Samaksas kārtība**

39. Tiek paredzēta divu veidu samaksas kārtība:

39.1. Objekta nosolītājam, atskaitot iemaksāto nodrošinājuma summu, jāsamaksā par nosolīto nekustamo īpašumu 14 dienu laikā no izsoles dienas;

vai

39.2. Objekta nosolītājam, divu nedēļu laikā par nosolīto nekustamo īpašumu jāsamaksā avanss 10 procentu apmērā no piedāvātās augstākās summas. Iemaksātā nodrošinājuma summa tiek ieskaitīta avansā. Pēc avansa samaksas tiek slēgts nomaksas pirkuma līgums līdz 4 mēnešiem, maksājot likumiskos (6% gadā no neatmaksātās summas) un līgumiskos procentus (0.1% līgumsods par katru nokavēto dienu no neatmaksātās summas).

40. Samaksas veids jānorāda izsolē, atzīmējot to iesniegumā par samaksu.

**VI. Citi noteikumi**

41. Par šajos noteikumos nereglamentētajiem jautājumiem lēmumus pieņem Jēkabpils novada izsoles komisija, par to izdarot attiecīgu ierakstu komisijas sēdes protokolā.

42. Sūdzības par izsoles rīkotāja darbībām var iesniegt Jēkabpils novada domē - Brīvības ielā 120, Jēkabpilī, Jēkabpils novads, LV 5201, 7(septiņu) dienu laikā.

Jēkabpils novada

 domes priekšsēdētājs R.Ragainis

**DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU**